
Te gândeşti că îţi voi scrie cât de generoasă a fost 
iarna cu noi, cum a fost ea blândă şi scurtă, cât este 
de răutăcioasă primăvara, cât de nefiresc pentru 
vremea aceasta e frigul - şi alte prostii de-ale celor 
ce nu găsesc subiecte? Eu, unul, însă îţi voi scrie 
ceva ce să ne poată fi de folos şi mie, şi ție. Şi ce 
altceva, dacă nu să te îndemn la înțelepciune? Care 
să fie temelia înțelepciunii, întrebi tu? Să nu te 
bucuri de lucruri deşarte. Am spus că aceasta este 
temelia: este însă culmea. 

Ajunge în vârf cel care ştie de ce să se bucure, 
care nu şi-a încredinţat fericirea puterii altcuiva: 
este îngrijorat şi nesigur omul care se lasă ademenit 
de vreo speranţă, chiar dacă este la îndemână, chiar 
dacă nu e greu să se împlinească, chiar dacă nu a 
fost nicicând înşelat în aşteptările sale. 

Asta să faci mai înainte de orice altceva, dragul 
meu Lucilius: învaţă să te bucuri. Crezi tu acum că 
vreau să te lipsesc de multe plăceri pentru că înde- 
părtez de tine bunurile întâmplătoare şi socotesc că 


trebuie să te fereşti de sprijinul dulce al speranţei? 
Dimpotrivă, vreau să nu-ți lipsească niciodată 
bucuria. Vreau însă ca ea să ți se nască în casă: şi se 
va naşte, cu condiţia ca tu să fii înăuntru. Celelalte 
forme de veselie nu fac să ți se umple inima; în- 
seninează chipul, dar sunt trecătoare - dacă nu 
cumva tu socoteşti că unul care râde e fericit: spiritul 
trebuie să fie vioi, încrezător, şi ridicat deasupra 
tuturor. 

Dă-mi crezare, adevărata bucurie este aspră. Sau 
poate crezi că omul cu chipul vesel sau, cum spun 
năzuroşii ăştia, hilar îi râde în nas morții, îşi des- 
chide casa sărăciei, îşi ține plăcerea înfrânată, e 
pregătit să-şi îndure durerile? Cine chibzuieşte la 
acestea se află într-o stare de mare bucurie, dar prea 
puțin ademenitoare. Bucuria aceasta vreau eu să o 
stăpâneşti: nu-ți va lipsi în veci, odată ce ai aflat de 
unde să o iei. 

Metalele slabe se găsesc la supratață: cele mai 
preţioase sunt însă ascunse în străfundurile pă- 
mântului şi îl răsplătesc mai bogat pe cel ce sapă 
înverşunat după ele, Bunurile cu care se înveseleşte 
mulțimea oferă o plăcere subțire şi de suprafață; 
orice bucurie ce vine din exterior este lipsită de 
temei: aceasta de care îţi vorbesc eu ție şi spre care 


încerc să te îndrum este adevărată şi se desface mai 
bogat înăuntru. 

Te rog, preaiubitul meu Lucilius, să împlineşti 
singurul lucru care te poate face fericit: retează şi 
culcă la pământ bunurile acestea care strălucesc doar 
pe dinafară, pe care unul ţi le promite sau pe care 
speri să le primeşti de la un altul; concentrează-ți 
privirea asupra adevăratului bun. 


Bucură-te de ce este al tău. Dar ce înseamnă 
„al tău“? Tu însuți şi partea cea mai bună din tine. 


Chiar şi acest biet trup, fără de care nimic nu se 
poate face, socoteşte-l mai degrabă necesar decât 
prețios; el ne oferă plăceri deşarte, care durează 
puţin, de care trebuie să ne căim şi care, dacă nu 
sunt înfrânate de o bună cumpătare, au un rezultat 
potrivnic. Asta ţi-o spun: plăcerea stă pe marginea 
durerii şi se transformă în durere dacă lipseşte 
măsura. Este însă greu să păstrezi justa măsură în 
ceea ce este socotit un bine: numai lăcomia pentru 
adevăratul bine este la adăpost de primejdii. 

Vrei să ştii ce anume este adevăratul bine şi de 
unde vine el? i-o voi spune: dintr-o conştiinţă 
bună, din planuri vrednice, din acţiuni corecte, din 
disprețul faţă de întâmplare, dintr-o viaţă împăcată 

şi dintr-o înaintare cu pas constant pe aceeaşi cale. 
Oamenii care trec de la un plan Ia altul - sau nici 
măcar nu trec, ci se lasă purtați de întâmplare - cum 
pot avea parte de siguranţă şi de statornicie dacă 
sunt nesiguri şi şovăielnici? 

Putini sunt cei care hotărăsc singuri în privința 
lor şi N bunurilor lor; ceilalți, ca obiectele ce plutesc 
pe apele râurilor, nu merg înainte: sunt purtați. Unii 
sunt ținuți la suprafață şi mişcați mai încet de un 
curent mai slab, alţii sunt smuciți cu violenţă, alții 
sunt aruncați pe marginea râului de un curent mai 
puternic, alții sunt azvârliți în mare de valul umflat. 
Se cuvine, aşadar, să hotărâm ce anume voim şi să 
stăruim în planurile noastre. 

A venit acum momentul să-mi plătesc datoria. 
Pot să-ți dau o vorbă de-a lui Epicur al tău şi să mă 
eliberez din laţul acestei scrisori. „E obositor să 
începi mereu viaţa.“ Sau, dacă înţelesul e ceva mai 
limpede: „Trăiesc prost cei care veşnic încep să 
trăiască“, 

„De cet“, întrebi tu, Vorba asta are nevoie de o 
cup lisaiei Fiindcă pentru aceia da cate sv eaile 
neîmplinită. Nu poate fi gata de moarte cel care abia 
Ă pes e 3 iau se cuvine să ne purtăm în 
aşa fel încât să fi trăit îndeajuns, Lucrul acesta nu îl 


face însă cel care este atent cum să-şi țeasă firele 
existenței. 

Nu te gândi că sunt puțini oamenii de felul 
acesta; aproape toți sunt aşa. Câţiva au început să 
trăiască tocmai atunci când e vremea să înceteze. 
Dacă ți se pare ieşit din comun, voi adăuga ceva 
ce te va mira şi mai tare: unii oameni au încetat să 
trăiască mai înainte de a începe. 

Rămâi cu bine. 


Ni 

Crezi că numai ție ți s-a întâmplat şi te minunezi 
ca de ceva nemaipomenit că, deşi ai călătorit Până 
departe şi ai trecut prin locuri felurite, nu ai reuşit 
să scapi de tristeţe şi de suferința spiritului tău? 


Sufletul trebuie să ţi-l schimbi, nu cerul de dea- 
supra capului. 


Poţi trece marea, poți, cum spune Vergiliu al 
nostru, „să dai zării şi țărmuri şi Oraşe“ greşelile 
tale te vor urma oriunde vei ajunge. 

Socrate i-a spus unuia care se plângea în acelaşi 
chip: „De ce te minunezi dacă nu-ți folosesc la nimic 
călătoriile? Te porți pe tine de colo-colo. Pricina care 
te-a pus pe fugă te apasă, neschimbată“. La ce poate 
fi de folos noutatea pe care o aduc nişte ținuturi? 
La ce poate fi de folos cunoaşterea unor cetăți ori a 
unor locuri? Astă zbatere este deşartă. Întrebi de ce 
nu te ajută fuga asta? Fugi laolaltă cu tine. Pune-ţi 
jos povara sufletului: mai înainte de asta, niciun loc 
nu-ți va fi pe plac. 


Gândeşte-te că te afli într-o situație asemănă- 
toare celei în care Vergiliu al nostru o prezintă pe 
profetesa exaltată şi ațâțată, aflată pe deplin în 

uterea unui spirit ce este al său: 

„Ca o Bacchantă se zbate, sărmana, din pieptu-i 


să-l scoată, 


Marele zeu...“ 
Tu mergi de colo-colo ca să-ţi scuturi din 


spinare povara ce te apasă şi care devine tot mai 
grea tocmai pentru că te frămânţi; aşa şi pe o 
corabie, încărcătura stabilă atârnă mai puţin, în 
vreme ce, dacă e aruncată ici şi colo, în dezordine, 
face să se scufunde partea în care o apasă. Orice 
faci, faci împotriva ta şi te vatămi singur cu 
zbuciumul tău: strămuți un bolnav. 

Când te vei fi scuturat însă de răul acesta, orice 
schimbare de loc va deveni o încântare. Chiar de vei 
ajunge să fii exilat într-un ținut de la capătul lumii 
sau vei fi strămutat în vreo țară sălbatică - locul 
acela, oricum ar fi el, ţi se va părea primitor. 
Contează mai mult starea de spirit decât locul în 
care ajungi şi de aceea nu trebuie să ne înrobim 
spiritul niciunui loc. Se cuvine să trăieşti cu această 
convingere: „Nu m-am născut pentru un singur 
colțişor, patria mea este întreaga lume". 

Dacă ţi-e limpede ideea aceasta, nu te vei mMinuna 
că nu-ți foloseşte la nimic să tot schimbi; tinutul în 
care te afli, pentru că eşti sătul de cel de dinainte: 
ți-ar fi fost pe plac de la bun început, dacă l-ai A 
socotit al tău. Acum nu călătoreşti, ci rătăceşti şi te 
laşi dus, şi te strămuțţi dintr-un loc într-altul - iar in 
vremea asta, ceea ce cauţi tu, viața senină, se găseste 
pretutindeni. 

Există oare vreun loc mai agitat decât forul? 
Şi chiar aici, dacă trebuie, se poate trăi cu senină 
tate. Dacă ar fi însă cu putință să hotărăsc singur, 
aş fugi departe şi de vederea forului şi de vecină- 
tatea lui: căci după cum locurile nesănătoase sunt 
o amenințare chiar pentru o constituție fizică foare 
robustă, tot aşa există locuri nesănătoase pentru un 
spirit bine alcătuit, dar care încă nu este desăvârșit 
şi puternic. 

Nu sunt de acord cu cei care se aruncă în mijlocul 
valurilor şi aleg o viață agitată, luptânii în fiecare 2 
aprig cu mii de greutăţi. Înțeleptul se cuvine să le 
suporte, nu să le iasă în întâmpinare şi să pretere 
liniştea în locul luptei; nu ajută prea mult dacă eşti 
eliberat de greşelile tale pentru a te război mai apoi 
cu ale celorlalți. 

„Cei treizeci de tirani, zici tu, l-au presuri 
pe Socrate, dar nu au putut să-i înfrângă spiritul. 


Robia este una singură: 


dispreţ, Oricâți stăpâni ar avea, este liber. 

Este acum Vremea să înc 
înainte de a-mi Plăti darea. 49 
începutul salvării.“ Mj se pare 


consideră că greşelile 
Cât îți stă în putinţă, 

Îl recunosc pe dragul meu Lucilius: începe să 


călcat în Picioare 


sau mai bun decât aveai tu de g 
se întind pe un loc larg; fă atâta e 
şi împlineşte în faptă principiile 
în suflet. 


ând. Temeliile tale 
ât i-ai pus în gând 
pe care le-ai purtat 


Pe scurt, vei ajunge la înțelepciune, dacă îţi vei 
astupa urechile; să le astupi însă cu ceară e prea 
Puțin. Ai nevoie de o pavăză cu mult mai solidă 
decât cea pe care, cum se spune, a folosit-o Ulise 
pentru tovarăşii săi. Glasurile de care se temea el 
erau ademenitoare, dar singulare: în schimb, cele de 
care trebuie să ne temem noi nu răsună de pe 9 
singură stâncă, ci din orice parte a lumii. Nu trebuie 
să te fereşti doar de un singur loc - primejdios prin 
capcana plăcerilor pe care le oferă - ci i e 
cetățile. Prefă-te surd chiar față de oamenii car 


iubesc cel mai mult: vor înălța rugi spre răul tău, 
chiar dacă au bune intenţii. lar dacă voieşti să fii 
fericit, roagă-i pe zei să nu-ți împlinească nimic din 
ceea ce apropiații tăi au cerut pentru tine. 

Nu sunt bunuri autentice cele pe care ei îşi 
doresc să le vadă adunate în tine; binele este unul 
singur, cauză şi temelie a fericirii: să te încrezi 
numai în tine. Nu se poate obține însă decât simțind 
indiferenţă față de trudă şi dispreţ față de cele ce nu 
sunt nici bune, nici rele: nu e cu putinţă ca un lucru 
să fie când rău, când bun, când uşor şi suportabil, 
când înspăimântător. 

Truda nu este un bine: atunci ce este binele? 
Indiferența față de trudă. De aceea, i-aş ține de 
vinovați pe cei ce-şi găsesc de lucru fără rost. Dacă 
cineva însă îşi concentrează forțele asupra unor 
ținte vrednice, câtă vreme se dedică acțiunii fără a 
se da bătut sau a-şi îngădui un repaus, l-aş admira 
şi i-aş striga: „Curaj, ridică-te, respiră adânc şi treci 
peste povara aceasta, dacă poţi, dintr-o sutlare!" 
Truda le dă puteri spiritelor generoase. 

Nu ai motiv să-ți alegi aspiraţiile, dorinţele aşa 
după cum au înălțat cândva rugi către zei părinții 
tăi; pentru cineva ca tine, care a purtat de-acum 
însărcinările cele mai înalte, este ruşinos să îi mai 
necăjească pe zei cu rugăminți. Ce nevoie ai de 

lumină, nimic nu e 
sau primeşte asupra 
fără sprijinul focului 


ntunecat dacă Nu stă în tenebre 


sa o umbră; nimic nu este cald 


» Nimic nu e rece fără aer; toţ 
aşa, întovărăşirea cu virtutea ori cu Viciul face ca 


acțiunile să fie vrednice sau degradante. 

Ce este, aşadar, binele? Cunoaşterea. Ce este 
răul? Ignoranţa. Înțeleptul, artizan al propriei sale 
vieți, respinge ori alege după împrejurări; dacă are 
însă un suflet măreț şi neîmblânzit, nu se teme de 
ceea ce respinge şi nu priveşte cu admiraţie ce alege. 
Nu vreau ca tu să te supui ori să cedezi. E prea puţin 
să nu refuzi acțiunea: caut-o. 

„Cum aşa, zici tu, nu este oare un rău acțiunea 
deşartă şi fără rost, pe care au generat-o cauze mes- 
chine?“ Nu mai mult decât cea care împinge la 
acțiuni frumoase, pentru că este aceeaşi putere de 
co rincleta a spiritului ce se lasă prinsă în si 
prinderi aride şi grele şi spune: „De ce te opreşti: 
Un bărbat nu se teme să asude“. | 

Şi pentru ca virtutea să fie desăvârşită, trebuia 
ca la acestea toate să se adauge o consecvență şi 
gândirii şi un mod de viaţă întotdeauna în armonie 


cu sine însuşi, iar de aceea este cu neputinţă să 
lipsească o cunoaştere a realității şi arta prin care 
sunt percepute cele omeneşti şi divine. Acesta este 
binele desăvârşit; iar dacă îl atingi, începi să fii 
părtaşul zeilor, nu cel care îi imploră. 

„În ce fel, întrebi tu, se poate ajunge la asta?” 
Nu trecând Alpii Pennini sau Graii şi nici pustia 
Candavia; nu trebuie să înfrunți Sirtele, Scila sau 
Caribda - pe care ai fost totuşi nevoit să le străbați 
pentru a-ți împlini mica ta însărcinare: drumul e 
Sigur, plăcut, iar natura te-a înzestrat pentru asta. 
Ţi-a dăruit calități care, dacă nu le părăseşti, te vor 
înălța deopotrivă unui zeu. 

Banii însă nu te vor putea face asemenea unui 
zeu: zeul nu are nimic în posesie. Şi nu va face 
aceasta nici toga praetexta: zeul nu are veşminte. Nici 
faima ori aşezarea în văzul mulțimii ori celebritatea 
numelui tău între neamuri: nimeni nu-l cunoaşte pe 
zeu; mulți îl judecă greşit şi cu neruşinare. Şi nici 
măcar o ceată de sclavi care îţi poartă lectica pe 
străzile cetății şi pe drumurile din afara ei: zeul, 
care este ființa cea mai mare şi mai puternică, poartă 
el însuşi universul. Nici frumuseţea şi nici forța nu 
te pot face fericit: nu se pot opune bătrâneții. 

Ai nevoie să cauţi un bine care să nu decadă de 
la o zi la alta, care să nu cunoască piedici. Care este 

acela? Spiritul, numai că trebuie să fie drept, moral 
măreț. Şi cum altfel l-ai putea numi, de nu un z zi 
care sălăşluieşte în trup omenesc? Un spirit de felul 
acesta se poate afla fie într-un cavaler roman, 
fie într-un libert ori într-un sclav. Ce sunt, până la 
urmă, un cavaler roman, un libert, un sclav? Nume 
născute din ambiţie ori nedreptate. Poţi ajunge la 
cer şi dintr-un cotlon. 


Ridică-te şi ca un zeu tu te poartă! 


Nu vei putea însă să o faci cu aur sau cu argint; 
nu se poate plăsmui din aceste metale o imagine 
asemănătoare zeului; gândeşte-te că zeii, când ne 
erau binevoitori, erau făcuți din argilă. 

Rămâi cu bine. 


CA 


larăşi mi te alinţi şi spui că firea şi, mai apoi, 
soarta s-au purtat rău cu tine - numai că nu ține 
decât de tine să te smulgi din mulțime şi să ajungi 
la cea mai înaltă fericire îngăduită oamenilor. 
Filozofia oferă, între altele, acest avantaj, că nu 
ține cont de genealogie: toți, dacă ne întoarcem la 
originea dintâi, descind din zei. 

Tu eşti cavaler roman şi la acest statut te-a dus 
strădania ta; dar, pe Hercule, sunt mulți cei care nu 
au dreptul, în teatru, la primele paisprezece rânduri, 
şi nici senatul nu îi primeşte pe toți; şi în domeniul 
militar, oamenii meniţi faptelor dificile şi pline 
de primejdie sunt aleşi cu atenţie: înţelepciunea, 
în schimb, le este deschisă tuturor, toți suntem 
îndeajuns de nobili pentru ea. Filozofia nu respinge 
pe nimeni, nu alege pe nimeni: îşi revarsă lumina 
asupra tuturor. 

_ Socrate nu era patrician; Cleanthes îşi tr ăgea 
singur apa din puj şi îşi uda grădina; filozofia nu l-a 
primit pe Platon ca om nobil, ci l-a înnobilat: de ce 

ați pierzi speranţa că poți deveni asemenea lor? Toţi 
ii înaintaşii tăi, dacă vei fi demn de ei; şi y 
dacă te convingi de îndată că nimeni nu este 
nobil decât tine. 

Pentru noi toți, cei care au trăit Mai înainte Sunț 
la fel de mulţi; originea noastră trece dincolo de 
limitele memoriei omeneşti. Platon susține că: 


ei fi, 
Tai 


Nu exista rege să nu descindă dintr-un 


sclav şi 
nu exista sclav să nu descindă dintr-un rege 


Felurite întâmplări, de-a lungul veacurilor, le-au 
amestecat pe acestea toate, iar soarta le-a întors de 
sus în jos. 

Cine este nobil? Cel care a fost bine alcătuit de 
natură întru virtute. Numai la aceasta se cuvine să 
privim: altminteri, dacă ne întoarcem la vremu- 
rile din vechime, nu este unul care să nu vină din 
punctul acela mai înainte de care nu era nimic. 

O serie de întâmplări strălucite alternând cu 
nefericiri ne-a dus de la obârşia lumii până în 
vremea aceasta. Nu ne face nobili un atrium plin 
de imaginile înnegrite de fum ale strămoşilor, 
nimeni nu a trăit pentru gloria noastră şi nu ne 
aparține cel care a fost mai înainte de noi: ne face 
nobili spiritul, care, din orice condiţie, se poate 
ridica mai presus de soartă. 


Închipuie-ți, aşadar, că nu eşti un cavaler roman, 
ci un libert: poți ajunge să fii singurul om liber 
dintre cei născuți liberi. „În ce fel?”, întrebi tu. 
Dacă deosebeşti răul şi binele fără să ai nevoie 
de părerea mulțimii. Se cuvine să ţii seama nu de 
obârşie, ci de finalul lucrurilor. Dacă este ceva ce 
poate face viaţa fericită, este un bine în sine; nu are 
cum să decadă în rău. 

Şi atunci unde este greşeala, de vreme ce toți 
doresc o viață fericită? Oamenii o confundă cu 
mijloacele prin care se dobândeşte şi, cât o caută, se 
îndepărtează de ea. Punctul culminant al unei vieți 
fericite este liniştea sigură şi o nestrămutată în- 
credere în sine - în schimb, toți adună pricini de 
nelinişte şi îşi poartă cu ei, ba chiar târăsc, o povară, 
pe calea plină de capcane a vieţii; în felul acesta se 
îndepărtează tot mai mult de ţinta la care aspiră şi, 
cu cât se străduiesc mai mult, cu atât îşi aduc piedici 
mai mari şi dau îndărăt. La fel păţeşte şi cel care 
încearcă să înainteze în grabă într-un labirint: 
iuţeala însăşi i se pune piedică, 

Rămâi cu bine. 

Sa 
Minte cel care pretinde că mult 


țimea treburilor 
lui îl împiedică să se dedice studiilor. î 


îndatoriri, le sporeşte şi se chinuieşt 
sunt liber, Lucilius, sunt liber ŞI, oriu 


ŞI născoceşte 
e singur. Ey 


nde mă aflu, 
sunt stăpân pe mine însumi. 


Nu mă las în voia lucrurilor, mă dau lor 
împrumut. | 


Nu caut scuze ca să pierd timpul; oriunde mă 
opresc, mă adâncesc în gândurile mele şi meditez 
la ceva folositor. 

Atunci când mă dedic prietenilor, nu mă smulg 
din mine însumi; nu zăbovesc cu aceia de care m-au 
legat împrejurările şi obligaţiile născute din înda- 
toririle publice, ci stau cu cei mai buni; îmi îndrept 
către ei gândul, oriunde au trăit Şi în orice vreme. 

ÎN port mereu cu mine pe Demetrius, om demn 
de tot respectul, şi, lăsându-i deoparte pe cei îm- 
podobiți cu purpură, vorbesc cu el şi îl admir, cu 
toate că e îmbrăcat în zdrenţe. De ce să nu o tac? 
Mi-am dat seama că nu-i lipseşte nimic. Există câte 


unul în stare să disprețuiască totul, dar nimeni nu 
poate avea totul; calea cea mai scurtă de a ajunge la 
bogății este să le disprețuieşti. Demetrius al nostru 
aşa trăieşte: nu disprețuieşte totul, ci îi lasă pe alții 
să le poată avea. 

Rămâi cu bine. 


25 


PR 


Astăzi sunt liber: nu atât mulțumită mie, cât 
datorită unei întreceri în jocul cu mingea care i-a 
adunat pe toți cei ce nu-mi dădeau pace. Nimeni nu 
va mai da buzna în casa mea, nimeni nu va mai veni 
să-mi întrerupă gândurile care, încrezându-se chiar 
în aceasta, se vor avânta cu mai mare curaj. Poarta 
nu se va deschide pe neaştepiaie, nimeni nu va 
ridica draperia de la camera mea: voi putea merge 
mai departe în toată liniştea, iar asta este o necesitate 
mai ales pentru cel care merge singur şi îşi străbate 
calea. Nu merg, aşadar, pe urmele celor de dinaintea 
mea? Ba da, numai că îmi îngădui să caut, să schimb, 
să las deoparte ceva; împărtăşesc ideile lor, dar nu 
le sunt sclav. 

Am zis totuşi o vorbă mare când mi-ar promis 
linişte şi singurătate, fără cei care nu-mi dau pace: 
iată, strigătele de la stadion ajung până la mine; NU 
mă rup de gândurile mele, ci mă fac să mă gândesc 
tocmai la această situație. Mă gândesc în sinea mea 
cât de mulţi sunt oamenii care îşi antrenează trupul 


şi cât de puţini sunt cei ce-şi antrenează spiritul; 
câtă lume aleargă la o pierdere de timp lipsită de 
consistență şi deşartă, şi ce pustiu este în jurul 
disciplinelor ştiinţei; ce spirit fragil au atleţii aceia, 
cărora le sunt admirați muşchii şi brațele! 

Mai cu seamă la aceasta mă gândesc eu: dacă 
este cu putinţă să ajungi, prin antrenarea trupului, 
să înduri lovituri cu pumnii şi călcâiele, şi nu doar 
din partea unui singur om - căci un individ îşi poate 
petrece ziua întreagă sub soarele arzător, în nisipul 
fierbinte al arenei, pierzând sânge - atunci cu cât ar 
fi mai uşor să-şi întărească spiritul astfel încât să 
primească fără să se plece loviturile sorții, să se 
ridice de la pământ chiar dacă e doborât şi călcat în 
picioare. 

Trupul are nevoie de multe ca să se simtă bine: 
spiritul creşte de la sine, se nutreşte şi se antrenează 
singur. Atleţii au nevoie de multă hrană, de multă 
băutură, mult ulei de uns şi, în sfârşit, de antre- 
namente îndelungate: tu, în schimb, vei ajunge la 
Virtute fără toate instrumentele, fără cheltuială. Tot 
ceea ce te poate face să devii vrednic se află în tine. 

De ce anume ai nevoie ca să devii vrednic? De 
voinţă. Dar ce altceva îţi poţi dori mai mult decât să 
scapi de această sclavie care îi apasă pe toți şi de 
care până şi sclavii noştri cei mai umili, aflați din 

naştere în această stare sărmană, încearcă să scape 
cu orice chip? Fi, ca să aibă parte de libertate, îşi dau 
toate economiile pe care le-au strâns lipsindu-se de 
hrană: iar tu, care socoteşti că te-ai născut liber, nu 
vei dori să ajungi cu orice chip la libertate? 

De ce-ţi păzeşti caseta cu valori? 


Libertatea nu ţi-o poți cumpăra. 


De aceea este fără rost să scrii în acte cuvântul 
„libertate“: nu se poate nici cumpăra, nici vinde: 
felul acesta de bine se cuvine să ţi-l dăruieşti tu 
însuți, se cuvine să ţi-l ceri de la tine însuți. 
Eliberează-te mai întâi cu totul de frica de moarte, 
care ne pune capul în jug, şi mai apoi de frica de 
sărăcie. 

Nu este nimic rău în sărăcie; ca să înţelegi lucrul 
acesta, pune alături chipurile celor săraci şi ale celor 
bogaţi: săracul râde mai des şi mai din inimă ŞI, 
chiar dacă i se întâmplă vreun necaz, el trece mai 
departe ca un nor uşor: în schimb, veselia acelor 
oameni care se cheamă că sunt fericiţi este pretăcută, 
ori mai degrabă apăsată şi stricată de o tristețe 
dinăuntru, şi este cu atât mai jalnică pentru că 
uneori nu-şi pot arăta deschis nefericirea, ci trebuie 
să se prefacă a fi veseli, chiar dacă sufletul le e ros 
de griji. 


Ar trebui să mă folosesc mai des de pilda aceasta, 
pentru că ea arată, mai expresiv decât oricare alta, 
farsa vieții omeneşti, unde ne este atribuit un rol 
pe care îl recităm prost. Actorul care iese în față pe 
scenă şi rosteşte, cu capul sus, aceste versuri: 

„lată că sunt stăpân în Argos; Pelops mi-a lăsat 

moştenire 

locul unde de Helespont şi de marea Ionică 

Istmul este bătut“, 
este un sclav, plătit cu cinci banițe de făină şi cinci 
denari. Celălalt care, trufaş şi nestăpânit, umflat 
de încrederea în forțele sale, spune: 

„De nu te potoleşti, Menelau, 

de mâna mea vei pieri“, 
este plătit cu ziua şi doarme pe o învelitoare făcută 
din petice. Acelaşi lucru se poate spune despre toți 
sclivisiții ăştia care merg în lectică purtați pe 
deasupra unei mulțimi de capete: fericirea lor este 
o comedie. Dacă îi vei despuia de rol, îi vei privi cu 
dispreț. 

Atunci când cumperi un cal, ceri să i se scoată 
harnaşamentul, sclavii scoşi la vânzare ceri să fie 
dezbrăcați, ca să nu ascundă vreun beteşua al 
trupului: şi atunci judeci oamenii înfăşuraţi în 
costume de teatru? Negustorii de sclavi caută să 
ascundă defectele cu tot soiul de artificii şi, de aceea, 

plângem ori ne înspăimântă este un bir pe care-l 
plătim vieţii: nu spera, dragul meu Lucilius, să fii 
scutit de el şi nici măcar să nu ceri asta. 

Suferi de dureri la vezică, au sosit scrisori aducă- 

toare de veşti proaste, ai avut parte de pagube neîn- 
cetate - să mai adaug; te-ai temut pentru viața ta. 
Cum aşa? Nu ştiai că, dorindu-ți să ajungi la bătrâ- 
nețe, asta îți doreai? Toate sunt neplăceri de care are 
parte din plin o viață îndelungată, tot aşa cum un 
drum lung, te umple de praf, de noroi, de ploaie. 
_ „Eu însă voiam să trăiesc, nu să am toate aceste 
necazuri.“ Vorbele astea muiereşti nu sunt pe mă- 
sura unui om adevărat. Vezi cum vei primi urarea 
aceasta a mea: ţi-o fac din tot sufletul şi cu gând 
bun: zeii şi zeițele să nu te lase în seama sorții! 

Întreabă-te singur: dacă un zeu i-ar da putinta 
de a alege, ai vrea să trăieşti într-o piaţă, ori într-o 
tabără militară? Chiar aşa, dragul meu Lucilius, a 
trăi înseamnă a duce viață de soldat. Tocmai de 
aceea unii care sunt azvârliţi încoace şi încolo şi 
siliți să străbată în lung şi în lat drumuri istovitoare 
şi primejdioase şi să înfrunte expediţii pline de 
riscuri sunt oameni puternici şi cei dintâi dintre 
soldați; în schimb, cei care îşi petrec, moi, o tihnă de 
Jâncezeală în vreme ce alții se străduiesc din greu, 
sunt nişte păsăruici care îşi plătesc siguranța cu 
prețul dezonoarei lor. 

Rămâi cu bine. 


A 


Niciodată să nu crezi că este fericit cel care de- 
pinde de bunăstarea sa. Se sprijină pe temelii fragile 
şi se bucură de bunuri care vin din afară: bucuria se 
duce tot aşa cum a venit. Ceea ce se naşte în adân- 
curile ființei, în schimb, este statornic şi trainic, 
creşte şi ne însoţeşte până la capăt: celelalte bunuri, 
ținute la mare preț de mulțime, durează o zi. 

„Cum aşa? Nu pot fi şi folositoare, şi plăcute?“ 
Cine spune că nu? Cu o singură condiție însă: dacă 
ele depind de noi, şi nu noi de ele. 

Toate bunurile care sunt supuse sorții devin 
rodnice şi plăcute dacă cel ce le ține în stăpânire 
se are şi pe sine în stăpânire şi nu este în voia 
lucrurilor. Este o greşeală, dragă Lucilius, să te 

gândeşti că soarta te lasă să ai ceva bun ori ceva 
rău: ea ne dă plămada pentru bine şi pentru rău 
şi temeiurile a ceea ce va deveni pentru noi un 
rău ori un bine. Spiritul este mai puternic decât 
orice soartă, rânduieşte de la sine lucrurile într-o 


direcţie ori într-alta şi este cauza propriei sale 
fericiri ori nefericiri. 

Dacă este rău, le întoarce pe toate în rău, chiar 
şi ceea ce părea să fie cu totul bun; dacă este drept şi 
pur, îndreaptă relele sorții, îndulceşte greutățile 
şi necazurile şi ştie să le îndure, primeşte belşugul 
cu recunoştinţă şi cumpătare, iar pe cele potrivnice 
le ia cu curaj şi tărie. Numai că, fie că este înțelept 
şi se poartă mereu cu cumpătare, fie că nu se 
încumetă niciodată mai presus de propriile sale 
forțe, el nu va atinge niciodată acel bine deplin, care 
nu cunoaşte amenințare, dacă nu se ridică ferm 
împotriva toanelor sorții. 

Dacă vei vrea să-i priveşti cu atenţie pe alții - 
judecata ne este mai limpede când nu e vorba de 
noi — ori pe tine însuți, îți vei da seama că trebuie să 
te împaci cu acest gând: dintre lucrurile dorite şi 
care fac plăcere, nimic nu este de folos dacă nu eşti 
gata să înfrunţi nestatornicia întâmplării şi a 
bunurilor pe care le aduce întâmplarea, dacă nu-ți 
vei repeta la fiecare necaz, iar şi iar, fără să te plângi, 
cuvintele acestea; 

„Zeii altfel hotărâră!“ 

Ba chiar, pe Hercule, vreau să găsesc un vers mai 
puternic şi mai potrivit pentru a-ţi da un bun sprijin 
spiritului; de fiecare dată când întâmplarea îţi 


trădează aşteptările, spune: „Zeii mai bine hotă- 
râră!“ Dacă cineva aşa îşi rânduieşte spiritul, nimic 
nu-l ia prin surprindere. Se va purta însă astfel doar 
dacă ia în considerație, mai înainte de a le pune în 
faptă, toate urmările cu putinţă ale întâmplărilor 
din viața omului şi se va bucura de fii, de soață, de 
bunuri de parcă nu ar trebui să se bucure pe vecie şi 
nu ar fi nefericit să le piardă. 

Este cu totul nefericit spiritul ce-şi face griji 
pentru viitor şi simte nenorocirea mai înainte de a 
se întâmpla, fiind frământat de gândul că bunurile 
de care se bucură nu vor dura până la moarte; nu-şi 
va găsi nicicând pacea şi, în aşteptarea viitorului, va 
pierde bunurile prezentului, de care s-ar fi putut 
bucura. Durerea pentru pierderea unui bun şi teama 
de a-l pierde sunt totuna. 

Numai că nu din acest motiv te sfătuiesc eu să fii 
detaşat. Fereşte-te de toate relele de care te temi, 
aşteaptă-te la tot ce înțelepciunea te îndeamnă să 
aştepţi, veghează şi îndepărtează de tine orice îţi 
poate face rău, cu mult înainte de a se împlini. 
Pentru aceasta îţi vor fi de mare folos încrederea în 
tine însuți şi un spirit gata să îndure orice nenorocire. 
Se poate pune la adăpost de soartă cel care este în 
stare să o suporte; de bună seamă, un om împăcat 
nu se lasă tulburat. Nu există nimic altceva mai 


jalnic şi mai prostesc decât să te temi înainte de a fi 
cazul: este o sminteală să o iei înaintea propriilor 
tale necazuri. 

La urmă, vreau să-ți spun pe scurt ce cred eu 
şi să ți-i descriu pe oamenii aceştia nefericiți și 
împovărați de ei înşişi: sunt fără măsură şi în 
necazuri, şi înainte de ele. Suferă mai mult decât 
trebuie cel care suferă mai înainte a avea de suferit: 
este şubred şi nu ştie să-şi măsoare suferința, după 
cum nu ştie nici să o aştepte; cu aceeaşi lipsă de 
măsură îşi închipuie fericirea sa veşnică, îşi în- 
chipuie că bunurile pe care i le-a adus soarta nu vor 
fi doar veşnice, ci vor şi spori şi, uitând de nesta- 
tornicia a tot ce ține de viața oamenilor, îşi promite, 
doar pentru el însuşi, daruri statornice ale sorții. 

Mie mi se pare foarte aleasă vorba pe care 
Metrodorus a spus-o în scrisoarea pe care ka 
adresat-o surorii lui, ce-şi pierduse un fiu cu totul 
aparte: 

„Orice bun al muritorilor este muritor.“ 

E] vorbeşte despre bunuri pe care şi le doresc 
toți: căci adevăratul bine, înţelepciunea şi vrednicia, 
nu moare niciodată, este în siguranţă şi veşnic; 
aceasta este singura formă de nemurire de care au 
parte oamenii. 


„— 

Numai că oamenii sunt atât de smintiți şi uită 
atât de uşor care le este capătul spre care îi împinge 
fiecare zi ce trece, încât se minunează când pierd 
ceva - ei care, într-o zi, vor pierde totul. Toate 
bunurile peste care socoteşti că eşti stăpân, le ai 
cu tine, dar nu sunt ale tale; nu există nimic sigur 
pentru cel ce este nesigur, nimic veşnic şi care să 
dureze pentru cel ce este trecător. Este de neocolit, 
deopotrivă, să-ți pierzi viaţa şi să-ți pierzi bunurile 
şi, dacă înțelegem cu adevărat, tocmai aceasta este 
mângâierea. Învață să pierzi totul cu împăcare: 
trebuie să murim. 

Ce ne poate fi de folos pentru a înfrunta aceste 
pierderi? lată ce: să ne amintim de bunurile pierdute 
şi să nu le lăsăm să ne văduvească de roadele ce au 
venit din acelea. Ne-a fost luată stăpânirea asupra 
lor, nu faptul de a le fi avut în stăpânire. 


Este cu adevărat un nerecunoscător cel care, 
atunci când pierde ceva, nu se simte îndatorat 
pentru că l-a avut. 


Când soarta ne răpeşte un bun, ne lasă totuşi 
roadele folosirii lui, numai că noi îl pierdem cu totul 
plângând fără rost după el. 

Spune-ţi singur: „Niciunul dintre relele acestea 
ce par înfricoşătoare nu este de netrecut“. ... Atâţia 

oameni au înfrânt ba un rău, ba altul: Mucius a 
înfrânt focul, Regulus, tortura, Socrate, otrava 
Cato, moartea impusă sieşi cu sabia: să fim şi i 
învingători peste ceva. 

Pe de altă parte, aceste bunuri care, frumoase şi 
rodnice în aparenţă, ademenesc mulțimile au fost 
adesea privite cu dispreț de mulți oameni. Fabricius, 
pe vremea când era general, a refuzat bogăția, iar 
când a fost cenzor a condamnat-o; Tubero a con- 
siderat că sărăcia este demnă de el şi de Capitoliu 
atunci când, folosindu-se de vase de lut pentru o 
cină oficială, a demonstrat că omul se cuvine să fie 
mulțumit de ceea ce încă se mai foloseşte în sacri- 
ficiile pentru zei. Tatăl lui, Sextius, care prin rangul 
naşterii ar fi trebuit să-şi înceapă cariera politică, 
a respins însărcinările şi nu a primit însemnele 
senatoriale pe care i le oferea Iulius Caesar: înțelegea 
că tot ce se poate da se poate deopotrivă lua. Să îm- 
plinim şi noi vreo faptă plină de curaj, să devenim 
pildă pentru alții. 

„„„ De ce să ne înclină 
Tot ceea ce a fost cu putinţă să se Î 
trecut se poate face şi astăzi, numai $ 
spiritul pur şi să trăim respectând tire 
îndepărtează de ea va fi robul spaimei, 
ţelor şi al întâmplării. Este cu putinţă înt 


m? De ce să tim disperaţi? 
mplinească în 
ă ne păstrăm 
a; cine se 

al dorin- 
oarcerea 


la calea cea dreaptă, este cu putință repgăsirea 
întregului: să-l redobândim, ca să putem îndura 
orice suferință a trupului şi să-i spunem sorții: 
„Ai de-a face cu un bărbat adevărat: dacă vrei să 
învingi, caută un altul“. 

Cu discursuri de felul acesta şi altele deopotrivă 
se molcomesc durerile rănii pe care, pe Hercule, eu, 
unul, doresc să o oblojesc şi să o vindec, ori măcar 
să o opresc în loc, ca să poată îmbătrâni odată cu 
prietenul nostru. Dinspre partea lui însă, eu sunt li- 
niştit; paguba este a noastră: ne este smuls un bătrân 
cu totul aparte. EI a trăit îndeajuns de mult şi nu 
mai voieşte să trăiască pentru sine, ci pentru cei 
cărora le este de folos. 

Pentru el, viața este un act de generozitate: altci- 
neva, cu atâtea chinuri, i-ar fi pus de-acum capăt 
el consideră că este deopotrivă de necuviincios să te 
refugiezi în moarte şi să fugi de ea. „Cum aşa? Dacă 
împrejurarea îl împinge, nu-şi va părăsi viața?“ 
De ce nu, dacă nu mai este nimănui de folos, dacă 
nu-i mai rămâne nimic altceva decât să sufere? 

Aceasta înseamnă, dragul meu Lucilius, să înveţi 
filozofia pe calea faptelor şi să te deprinzi cu 
atingerea realității: văzând ce curaj arată înţelep- 
tul dinaintea morţii, atunci când ea se apropie, 

dinaintea durerii, atunci când îl cuprinde: să 
învăţăm ce se cuvine să facem de la cei care fac. 
Până acum am încercat să explic dacă este cu 
putință să rezişti în fața durerii ori dacă moartea, 
odată sosită alături, îşi poate îngenunchea chiar şi 
spiritele mărețe. Ce nevoie mai este de cuvinte? 
Să ajungem la fapte: moartea nu îl face pe înţelept 
mai curajos în fața durerii, nici durerea nu-l face 
mai curajos în fața morții. Şi împotriva uneia, şi a 
celeilalte, el se sprijină numai pe sine însuşi şi 
îndură durerea cu răbdare, nu pentru că are spe- 
ranța de a muri, şi moare de bunăvoie, nu pentru că 
este sătul de durere: durerea o suportă, moartea şi-o 


aşteaptă. 
Rămâi cu bine. 


“> 


Am fugit la vila mea nomentan 
scap - de ce crezi? De oraş? 
febră, ce nu-mi mai dădea pa 
stăpânire pe mine. Medicul zicea, după pulsul 
schimbat şi neregulat până într-atât încât să afec- 


teze mersul normal a] organismului, 
începutul unei boli 


ă, vrând să 
Nici gând, ci de o 
ce: pusese de-acum 


că este 
noi. Am poruncit de aceea să 
mi se pregătească pe dată trăsura; Paulina mea a 
încercat să mă oprească, dar m-am îndărătnicit să 
plec. Aveam în fața ochilor priveliştea dragului 
meu Gallio, care, cuprins de febră în Achaia, s-a 
îmbarcat pe dată susținând sus şi tare că răul nu 
era al trupului său, ci al locului aceluia. 

Asta i-am spus şi eu Paulinei mele, care îmi 
recomandă mereu să-mi îngrijesc sănătatea. Ştiind 
că sufletul ei este alipit întru totul de al meu, ama 
început - ca să o cruț pe ea — Să mă e gat 
însumi. Şi, în vreme ce bătrâneţea i î si aa 
Pr met e Dec să 

i; căci îmi vinei 
pis e ceva dintr-un adolescent care are 

nevoie de atenţie. Şi, cum nu reuşesc să o fac pe ea 
să mă iubească mai plină de curaj, ea reuşeşte să mă 
facă pe mine să mă iubesc cu mai multă grijă. 

Se cuvine să primim cu îngăduinţă sentimentele 
curate; iar uneori, chiar dacă sunt temeiuri serioase, 
chiar dacă prețul suferințelor e mare. 

Trebuie să ne păstrăm cu forța suflul vieții de 
dragul celor apropiați. 

Trebuie să-l ţinem pe loc cu dinții, de vreme ce 
un om vrednic are menirea de a trăi nu atâta cât îl 
place, ci cât este nevoie: cel care nu-şi prețuieşte 
soția ori prietenul destul pentru a-şi prelungi pro- 
pria sa existenţă, cel care se încăpățânează să voiască 
moartea este o făptură slabă. Spiritul trebuie să 

poruncească renunțarea, atunci când este în joc 
binele celor dragi, nu doar la hotărârea de a muri, 
ci chiar la treptata scufundare în moarte, pentru a le 


face pe plac alor săi, 

Este semnul unui spirit nobil întoarcerea la viață 
pentru alţii, iar bărbaţii de seamă au făcut-o ade- 
seori. Eu, unul, însă, chiar dacă foloasele cele mai 
mari ale acestei vârste sunt o mai scăzută preocupare 
de sine şi o folosinţă mai curajoasă a vieţii, consider 
că este semnul unui spirit profund uman şi să te 
îngrijeşti mai atent de propria ta bătrâneţe, dacă 


ştii că îi este cuiva dintre ai tăi dragă, de folos şi 
de dorit. 

Pe lângă toate acestea, nu este în sine câtuşi de 
puțin neplăcut, ba chiar te simţi răsplătit: ce altă 
bucurie poate fi mai mare decât să-i fii atât de drag 
soției tale, încât să îţi devii, prin aceasta, mai drag 
ție însuți? Aşa se face că Paulina mea îmi poate 
pune în seamă nu doar spaimele ei, ci şi pe ale mele. 

Te întrebi, în cele din urmă, ce rezultat a avut 
hotărârea mea de a pleca? De-abia ce am lăsat în 
urmă aerul apăsător al oraşului şi mirosul acela al 
cuptoarelor din bucătării care, odată aprinse, răs- 
pândesc dimpreună cu funinginea şi tot aburul urât 
mirositor pe care l-au absorbit, că mi-am şi dat 
seama de schimbarea stării mele de sănătate. Să 
nu-ți mai spun cum m-am simţit revigorat de îndată 
ce am ajuns la viile mele. Lăsat liber la păscut, m-am 
năpustit asupra mâncării. Mi-am revenit pe dată, a 
dispărut sfârşeala aceea de trup bolnav şi țeapăn. 

Mă arunc asupra studiului cu tot sufletul. Pentru 
studiu nu are mare importanţă locul, ci mai degrabă 
puterea de concentrare; dacă cineva voieşte cu 
adevărat, îşi poate crea un spaţiu al său chiar în 
mijlocul oricăror îndeletniciri; cel care se mărgineşte 
însă să-şi aleagă un loc şi să-şi caute un strop 
de linişte, îşi va găsi de pretutindeni pricini de 
distragere a atenţiei. Se povesteşte că Socrate i-a 


răspuns aşa unuia care se plângea că nu avusese 
parte de nicio bucurie de pe urma tuturor călătoriilor 
făcute: „Pe bună dreptate ți s-a întâmplat asta: tu 
mergeai încoace şi-ncolo cu tine însuți”. 

Cât de bine le-ar fi unora dacă s-ar despărți de ei 
înşişi! În schimb, ei se apasă, ei se chinuiesc, îşi aduc 
stricăciuni, se înspăimântă singuri. La ce bun să 
treci mările, să schimbi oraşele? Dacă voieşti să te 
eliberezi de necazurile tale nu ai nevoie să te muţi 
într-altă parte, ci să devii un altul. Socoteşte că ai 
plecat la Atena ori în Rodos; alege-ți cetatea după 
pofta inimii: ce importanță au obiceiurile şi de- 
prinderile locului? Tu ţi le duci cu tine pe ale tale. 

Dacă socoteşti că banii sunt un bine, te va 
strâmtora o sărăcie falsă, iar acesta este lucrul cel 
mai trist. Oricât ai avea tu de mult, se va găsi un 
altul care are mai mult decât tine, te vei simți mai 
prejos de acela exact cu atât cu cât are el mai mult. 
După tine sunt la mare preț funcțiile: iar atunci te va 
chinui faptul că unul a fost numit consul, că un altul 
a fost ales din nou: vei simţi invidie ori de câte ori 
vei auzi repetat numele vreunuia în actele oficiale. 
Nebunia ambiţiei tale va fi atât de violentă încât ţi 
se va părea că nu mai este nimeni în urmă ta, dacă 
ai pe cineva înainte. 

Vei socoti că moartea este răul cel mai mare, în 
vreme ce, de fapt, nu este nimic rău în moarte, în 


afară chiar de ceea ce o precedă: spaima. Te vor 
speria nu primejdiile, ci mai degrabă bănuielile; vei 
fi mereu tulburat de fantasme deşarte. Şi atunci, la 
ce va folosi 

„că scăpară de-atâtea argive 

Mândre cetăți, şi-am trecut printre-atâția 

vrăjmaşi, dar cu bine“? 

Chiar şi pacea îți va nutri spaimele; odată ce 
mintea şi-a ieşit din fire, nu se mai încrede nici 
măcar în ce e Sigur, iar când spaimele acestea fără 
rost devin o obişnuință, omul nu mai este în stare să 
şi le stăpânească: nu ocolim primejdiile, ci fugim de 
ele, iar dacă cineva le întoarce spatele, este încă şi 
mai vulnerabil. 

Vei socoti că pierderea cuiva drag este răul cel 
mai amarnic - numai că purtarea asta este la fel de 
neghioabă precum să plângi după frunzele pe care 
le pierd plantele ce-ţi împodobesc casa. Priveşte la 
lucrurile ce te bucură tot aşa cum priveşti la plantele 
acelea: bucură-te de ele cât sunt în floare. Întâm- 
plările aduc lovituri în viaţă, a zi, una, o zi, alta; dar, 
după cum pierderea frunzelor este uşor il îndurat 
pentru că ele renasc, tot aşa e NIL de îndurat 
pierderea celor pe care îi iubeai pate POSE 
bucuria vieţii tale, pentru că, deşi nu renasc, îl poți 
înlocui, 


„Dar nu vor fi aceiaşi.” Nici tu nu vei mai fi 
acelaşi. Fiecare zi ce trece, fiecare ceas te schimbă; la 
ceilalți însă această prădăciune a timpului este ma; 
făţişă, în noi înşine trece nebăgată în seamă, Pentru 
că nu e la suprafață. Ceilalţi ne sunt răpiți, în vreme 
ce noi ne suntem smulşi nouă înşine pe furiş. La 


acestea nu te gândeşti şi nu te străduieşti să lecuieşti 
rănile, ci îți născoceşti singur pricini de îngrijorare, 
ba cu speranță, ba cu disperare? Dacă eşti înțelept, 
struneşte-o pe una cu cealaltă: nu spera fără să 
disperi şi nu dispera fără de speranţă. 

O călătorie, prin ea însăşi, ce folos a putut vreo- 
dată aduce? Nu îmblânzeşte poftele, nu struneşte 
Patimile, nu reprimă mânia, nu frânge avânturile 
de nedomolit ale iubirii - într-un cuvânt, nu elibe- 
rează spiritul de niciun rău. Nu dă o judecată 
sănătoasă, nu risipeşte greşeala, ci este, pentru o 
vreme, ademenitoare prin noutatea sa, aşa cum 
lucrurile necunoscute îl miră pe un copil. 

Face însă ca spiritul, de-acum mult şubrezit, să 
fie şi mai nestatornic, iar acest neastâmpăr îl face să 
devină şi mai nestatornic şi uşuratic, Si, în felul 
acesta, oamenii părăsesc cu mai multă aprindere 
locurile pe care cu mai multă aprindere le căutaseră, 
trec peste el în zbor şi se duc de acolo mai repede 

decât au sosit. 


Călătoria te va face să cunoşti alte neamuri, îți va 
arăta munţi cum nu ai mai văzut, câmpii de o 
întindere nemaipomenită şi văi udate de cursuri de 
apă ce nu seacă nicicând; îţi va atrage atenţia natura 
aparte a vreunui fluviu, cum este Nilul, care vara 
are apele umflate, ori cum este Tigrul, care dispare 
din vedere şi, după ce parcurge spaţii subterane, 
se întoarce în întreaga sa măreție, ori cum este 
Meandrul, care - bun prilej pentru poeți să-şi 
încerce puterile - se întoarce asupra lui însuşi, 
curgând întortocheat şi care adesea, când este 
aproape de albia sa, se abate mai înainte de a se 
revărsa în propriile sale ape: numai că nu te va face 
nici mai bun, nici cu spiritul mai sănătos. 

Se cuvine să ne aplecăm asupra studiului şi să ne 
fie familiari maeştrii înțelepciunii, pentru a ne 
deprinde cu învăţăturile lor şi să căutăm adevăruri 
ce nu au fost încă descoperite. În felul acesta, 
smulgând spiritul din sclavia cea mai josnică, el este 
menit propriei sale libertăţi. Câtă vreme nu vei şti 
însă de ce anume trebuie să fugi, ce anume trebuie 
să cauţi, ce este necesar şi ce este tără rost, drept sau 
nedrept, ce faci tu nu va fi a călătorie, ci o rătăcire. 

Să alergi încoace şi-ncolo nu-ţi va fi de niciun 
folos: tu călătoreşti laolaltă cu patimile tale, viciile 
tale te urmează. Şi măcar dacă doar te-ar urma! 
Ar fi mai departe: numai că tu, în loc să le duci cu 

tine, le porți în tine. De aceea te năpădesc oriunde 
te-ai afla şi te mistuie cu aceeaşi înflăcărare. 

Bolnavul are nevoie de doctoria potrivită, nu de 
un ţinut nou. Unul şi-a rupt piciorul ori şi-a sucit 
încheietura: nu se urcă într-o trăsură ori pe o 
corabie, ci cheamă medicul, ca să-i prindă la loc osul 
rupt ori să-i pună la loc osul sucit. Şi atunci? După 
tine, schimbând ţinutul, poți să lecuieşti un spirit 
care a suferit atâtea schilodiri şi alunecări? Răul 
acesta e prea grav pentru a-l putea vindeca doar cu 
o plimbare în trăsură. 

Călătoria nu-l face pe unul să fie medic ori 
orator; nu există nicio ştiinţă care să fie deprinsă 
dintr-un loc anume: şi atunci? Înţelepciunea, cea 
mai însemnată dintre toate ştiinţele, se poate oare 
dobândi într-o călătorie? Nicidecum, crede-mă: nu 
te poate îndepărta de pasiuni, de mânie, de trică; 
căci dacă ar fi cu putință, omenirea ar fi condusă 
spre înțelepciune cu turma. Relele acestea te vor 
urma şi te vor chinui în rătăcirile tale pe uscat şi pe 
mare, atâta timp cât vei purta cu tine cauzele ce le 
provoacă. 

Te minunezi că nu ţi-e de niciun folos să fugi? 
Răul de care fugi se află în tine. Îndreaptă-te, aşadar, 
scutură-te de poverile pe care le porţi şi ține-ți 
dorinţele între limite fireşti; smulge din suflet orice 
urmă de răutate. Dacă voieşti să faci călătorii 


plăcute, îngrijeşte-te de sănătatea celui cu care călă- 
toreşti. Lăcomia va rămâne lipită de tine, cât timp 
vei trăi alături de un avar îmbâcsit; tot aşa şi orgoliul, 
cât timp vei sta prin preajma unui trufaş; nu vei 
scăpa de cruzimea ta dacă vei sta cu un călău; 
tovărăşia cu nişte adulterini îţi va spori poftele. 
Dacă voieşti să te cureți de vicii, se cuvine să stai 
departe de pildele de vicii. Avarul, cel ce corupe, cel 
crud, cel ce înşală, care ți-ar fi făcut mult rău de se 
aflau prin preajmă-ți, sunt chiar în tine. Treci la 
tovărăşii mai bune: trăieşte cu Cato, cu Laelius, cu 
Tubero. Şi, dacă îţi place să conviețuieşti cu grecii, 
stai cu Socrate, cu Zenon: unul te va învăța să mori 
dacă e nevoie, celălalt - mai înainte de a fi nevoie. 
Trăieşte cu Chrisip, cu Posidonius; ei îţi vor 
transmite cunoaşterea omenescului şi a divinului, 
te vor îndemna să fii harnic şi nu doar să vorbeşti cu 
eleganță şi să înşiri cuvinte frumoase pe placul 
publicului, ci să-ți întăreşti spiritul şi să-l înalți aşa 
încât să țină piept tuturor amenințărilor. În viaţa 
aceasta nesigură şi agitată, există un singur liman: 
să priveşti viitorul cu dispreţ, să fii sigur pe tine şi 
hotărât, gata să primeşti loviturile sorții, în plin, 
fără să te ascunzi ori să încerci să le amâni cumva. 
Firea ne-a făcut generoşi şi, aşa cum pe unele 
făpturi le-a înzestrat cu sălbăticie, pe altele, cu 
îndărătnicie, pe altele, cu teamă, nouă ne-a dat un 


spirit care râvneşte la glorie şi la măreție, care Caută 
nu locul unde poate trăi pe deplin liniştit, ci unde 
poate trăi în deplinătatea valorilor morale, un spirit 
ce este pe măsura universului, pe care îl urmează 
şi îl imită, atâta cât îi îngăduie forțele omeneşti; 
merge înainte, se simte lăudat şi privit. 

Este stăpân peste toate, este mai presus de toate; 
nu se supune, aşadar, la nimic; nimic nu i se pare îm- 
povărător, nimic nu-l încovoaie pe un om adevărat. 

„Chipuri urâte, grozave - şi Moartea şi Truda”: 
nicidecum, dacă este în stare să le înfrunte cu privire 
hotărâtă, înfrângând tenebrele; multe închipuiri ce 
ne înspăimântă la vreme de noapte ne fac să 
surâdem ziua. 

„Chipuri urâte, grozave - şi Moartea şi Truda“: 
bine a spus Vergiliu al nostru: urâte la chip, nu în 
sine, aşadar, ele par, fără să fie. 

Ce este în ele, te întreb eu, atât de înspăimântător 
pe cât se spune? Din ce pricină - te conjur să-mi 
spui, Lucilius - ar trebui să se teamă un bărbat de: 
suferință, de ce să se teamă un om de moarte? 
De atâtea ori întâlnesc persoane cărora li se pare că 
este cu neputinţă de împlinit tot ce nu reuşesc ele să 
facă şi susțin că noi vorbim despre lucruri ce sunt 
mai presus de ce poate suporta firea omenească. 

Eu am însă o părere mai bună despre ei! Şi ei 
sunt în stare să facă toate acestea, numai că nu vor. 


Şi apoi au fost vreodată înşelate aşteptările celui 
care a încercat? Nu i-au părut mai uşor de împlinit 
celui care le-a pus în fapt? Nu îndrăznim nu pentru 
că sunt grele: sunt grele pentru că nu îndrăznim. 

lar dacă vreți o pildă, luaţi-l pe Socrate, bătrânul 
care a îndurat multe, aruncat încoace şi-ncolo de 
necazuri de tot soiul; nu l-a înfrânt sărăcia, încă şi 
mai apăsătoare din pricina familiei, şi nici măcar 
nenorocirile, de care a avut parte şi în vreme de 
război. Mai apoi, la el acasă a fost supus unei grele 
încercări: ne amintim de nevasta lui, nedomolită în 
purtări şi rea de gură, de copiii lui, răzvrătiți şi mai 
mult pe potriva mamei decât a tatălui lor. Altfel, în 
afara casei, a trăit fie în vreme de război, fie sub 
tiranie, fie într-o libertate mai crudă decât războiul 
ori tirania. 

Războiul a ținut douăzeci şi şapte de ani; când 
s-a sfârşit, cetatea s-a supus domniei funeste a celor 
treizeci de tirani, dintre care cei mai mulți îi erau 
duşmani. Până la urmă, a fost condamnat, cu acu- 
zaţii grele: l-au găsit vinovat de încălcarea regulilor 
religioase, de coruperea tinerilor pe care, se zicea, 
i-ar fi stârnit împotriva zeilor, împotriva strămoşilor, 
împotriva cetăţii. Apoi - au tost temniţa şi otrava. 
Toate acestea însă nu i-au tulburat lui Socrate 
spiritul şi nici măcar chipul. Ce elogiu ieşit din 
comun şi nemaipomenit! Până în clipa din urmă, 

nimeni nu l-a văzut pe Socrate mai vesel ori 
. e i 
mai trist; a fost mereu epal, cu toată soarta lui 


nestatornică. 


Vrei un alt exemplu 
a a fost încă şi mai potrivnică şi mai îndărătnică. 


-a pus tot timpul dimpotrivă, ultima 
dată chiar în clipa morții, el a arătat că un om ales 
poate trăi şi poate muri chiar fără voia sorții. Şi-a 
petrecut toată viaţa fie în mijlocul războaielor civile, 
fie într-o stare de pace ce nutrea la sân războiul civil 
şi s-ar putea spune că, la fel ca Socrate, s-a smuls din 
sclavie - dacă nu cumva socoteşti că Gnaeus 
Pompeius, Cezar şi Crassus se aliaseră cu gândul 


? a-l pe Cato cel Tânăr: cu el 


soart 
Chiar dacă i s 


la libertate. 
Statul s-a transformat de ațâtea ori, dar nimeni 


nu a văzut schimbări la Cato; s-a arătat mereu 
acelaşi, în orice împrejurare, împlinind preiură, 
suferind înfrângerea în alegeri, în momentele când 
era învinuit, în guvernarea provinciei, în discursuri, 
în armată, în moarte. În sfârşit, în acea tulburare ce 
a cuprins tot statul, când într-o parte Cezar eră 
susținut de zece legiuni aflate pe picior de război şi 
i sil egi de trupe străine, iar de cealaltă parte 
ompei, care i i 
tuturor eciblal în e apari iei ul 
lui Cezar, iar alţii, lui Pompei, Cat . ga i 
iiajea patul. pei, Cato singur a ținut 


Dacă voieşti să cercetezi imaginea întreagă a 
acelor vremuri, vei vedea de o parte plebea şi mul- 
țimea toată ridicată de ceva nou, de cealaltă, opti- 
mații şi cavalerii, care reprezentau partea cea mai 
cinstită a cetății, iar, la mijloc, stând sin puri, statul şi 
Cato. Cu siguranţă că te vei minuna văzând: 

„Mândrii Atrizi şi pe Priam şi-Ahile, pornit 
deopotrivă.“ 

E îi privea deopotrivă cu gând mustrător Şi voia 
să le ia armele şi unuia, şi celuilalt. 

Formulează această judecată asupra fiecăruia 
dintre cei doi: dacă va câştiga Cezar, el va muri; 
dacă va câştiga Pompei, el va pleca în exil. De ce se 
putea teme cel care, fie învingător, fie învins, îşi 
menise o pedeapsă bună pentru duşmanii cei mai 
aprigi? A murit, aşadar, prin propria sa hotărâre. 

Vezi bine că oamenii pot îndura truda: el şi-a 
dus pe jos armata, traversând pustiurile Africii. 
Vezi bine că este cu putință să înduri setea: pe 
dealurile uscate, fără provizii, ducând după el 
rămăşiţele unei armate înfrânte, a îndurat lipsa d ăi 
fără să-şi scoată platoşa și, ori de cale SACA aie 

apă, el era cel din urmă ce bea. vea Pie Sa Lg - 
privite cu dispreţ cinstirea şi necinstirea: <h 
ziua înfrângerii sale în alegeri, el s-a jucat di mica 
în locul unde se țineau adunările comiţiilor. ia 
bine că este cu putință să nu te temi de puterea ce oi 


tari: i-a sfidat laolaltă pe Pompei şi pe Cezar, în 
Lă . A i 

vreme ce nimeni nu îndrăznea să-l jignească pe 

ei din vreo altă pricină decât strădania 


unul dintre 
năvoința celuilalt. Vezi bine că 


de a-şi dobândi bu 
pot fi privite cu dispreț atât exilul, cât şi moartea: el 


şi-a impus singur şi exilul, şi moartea - în acelaşi 
timp cu războiul. 

Putem, aşadar, să arătăm acelaşi curaj în fața 
acestor nenorociri, dacă voim să ne eliberăm gru- 
mazul din jug. Întâi de toate se cuvine să respingem 
plăcerile: ele vlăguiesc, cer multe, iar aceste multe 
cerințe sunt adresate sorții. Mai apoi, se cuvine 
să disprețuim bogățiile: ele sunt o compensație â 
sclaviei. Să lăsăm deoparte aurul, argintul şi tot ce 


libertatea nu se poate 


umple casele celor bogați: 
mult, atunci 


dobândi fără un preţ. Dacă o prețuieşti 
trebuie să priveşti cu dispreț toi restul. 
Rămâi cu bine. 


ta 


lată regulile pe care se cuvine să le respecţi ca 
să poți trăi liniştit. Mi se pare însă potrivit ca tu să 
asculți aceste învățăminte de parcă eu te-aş sfătui ca 
să te fac să dobândeşti o sănătate bună locuind în 
ținutul ardeatin. la seama la motivele care îl împing 
pe un om să facă rău altui om; vei găsi între ele 
speranța, invidia, antipatia, frica, disprețul. 

Din acestea toate, disprețul este cel mai puțin 
grav, până-ntr-atât încât mulți îşi găsesc acolo 
refugiu pentru a se vindeca. Dacă cineva ne dis- 
prețuieşte, ne calcă în picioare, e drept, dar apoi 
trece mai departe; nimeni nu se înverşunează să 
facă rău unuia pe care îl disprețuieşte aprig; chiar 
şi în luptă, nu te năpusteşti asupra unui căzut, ci 
asupra unuia ce stă în picioare. 

Poți să te fereşti de speranța celor răuvoitori 
dacă nu ai în stăpânire nimic ce să stârnească polta 
răutăcioasă a altora, nimic ce iese în evidenţă; e 
drept însă că ajung, să fie dorite şi bunuri neîn- 
semnate, dacă sunt neobişnuite ori rare. De invidie 


vei fugi dacă te fereşti să te arăţi cu insistenţă, să-ţi 

desfăşori bunurile şi dacă vei şti să te bucuri în sinea 


când se naşte dintr-o jignire, poate fi ocolită 


ta. Ura, 
când este fără motiv - te 


dacă nu ataci pe nimeni; 
poate apăra doar bunul simț. Mulţi au înfruntat 


însă această primejdie: au fost urâţi fără să aibă 
un duşman. 

Ca să nu împingi lumea să se teamă de tine vor 
fi de ajuns fie o soartă modestă, fie o fire blândă: se 
ştie că este cu putință să vatămi fără primejdia 
unui răspuns pe măsură; fii paşnic, gata să te arăţi 
împăciuitor. Este vătămător să fii un om temut, 
atât la tine acasă, cât şi în afara ei, atât pentru 
sclavi, cât şi pentru oamenii liberi: toți sunt în- 
deajuns de puternici pentru â face rău. Pe lângă 
aceasta, cel care este temut se teme el însuşi: dacă 
cineva îi înfricoşează pe alții, e cu neputință să 
trăiască liniştit, 

| Rămâne disprețul: dacă cinevă şi-l impune 

singur, dacă este disprețuit prin propria să voinţă şi 

sul ii a că aşa e drept, atunci dimensiunile dis- 

6 Mt n ea lui. ii iu pe one e 
Pe î. i ai ali şi prin principiile 
la cei ce au puterea; AA f ic at i bei 
; olos să fii în bune relații 


cu aceia, chiar dacă nu prea strânse, pentru ca nu 
cumva remediul să fie mai rău decât primejdia. 

Nimic altceva nu face însă mai mare plăcere 
decât să stai liniştit şi să vorbeşti foarte puțin cu alții 
şi cât mai mult cu tine însuți. Cuvintele au o dulceaţă 
care se strecoară cu blândeţe şi, aşa cum fac şi beţia 
şi iubirea, scot secretele la suprafață. 


Nimeni nu va păstra tăcerea asupra a ceea ce a 
auzit, nimeni nu va spune numai ceea ce a auzit. 


Cine relatează un fapt se va referi şi la autor. 
Fiecare are un prieten căruia să-i încredințeze tot 
ce i-a fost încredințat lui însuşi; oricât se ține în 
frâu flecăreala şi oricât se mărgineşte fiecare 
să povestească unuia singur, încetul cu încetul 
numărul persoanelor ce ştiu va creşte; în felul 
acesta, secretul devine un bun public. 

În privinţa siguranţei - în mare parte, înseamnă 
să te porţi bine cu toţi: cei puternici duc o viață 
agitată şi plină de neliniște, spaimele lor sunt pe 
măsura răului pe care îl fac, ei nu sunt niciodată 
liniştiți. Faptele rele săvârşite îi fac tremurători şi 
nesiguri pe ei; amintirea lor nu îi lasă să se ocupe de 
altceva și îi sileşte să apară dinaintea tribunalului 
din sinea lor. Aşteptarea pedepsei este deja o pe- 
deapsă; iar cel care ştie că o merită o aşteaptă. 

Dacă cineva are conştiinţa faptului că a comis 
un delict, se poate întâmpla să rămână nepedepsit, 
dar nu va fi niciodată senin; chiar dacă nu este des- 
coperit, se gândeşte că poate fi; are vise tulburi şi, 
de câte ori vorbeşte despre vina altuia, se gândeşte 
la a sa: nu i se pare îndeajuns de bine uitată, în- 
deajuns de bine acoperită. Un răufăcător poate avea 
norocul de a rămâne ascuns, dar nu are niciodată 
siguranța că va rămâne astfel. 

Rămâi cu bine. 


ada 


Ori de câte ori descopăr ceva nou, nu mai aştept 
ca tu să-mi spui: „Împărtăşeşte-mi şi mie!” Mi-o 
spun eu singur. Întrebi ce anume am descoperit? 
Destă-ţi buzunarul, este câştig curat. Te voi învăța 
cum poți deveni bogat cât ai clipi. Cum arzi de 
dorința de a auzi! Şi pe bună dreptate: căci te voi 
călăuzi spre cea mai mare bogăţie pe calea cea mai 
scurtă. Vei avea însă nevoie să te crediteze cineva: 
ca să faci un negoț, trebuie să te împrumuți; Nu 


voiesc însă să faci împrumuturile printr-un inter- 
mediar, nu voiesc ca nişte mijlocitori să-ți ducă 
numele ici şi colo, 

Ți-l voi numi 
credit, ți 
tine îns 


încerc 


pe unul care este gata să-ți deschidă 
| sugerează chiar Cato: ia împrumut de la 
uți. Oricât de Puțin ar fi, 
ăm să luăm doar de la noi 
Tagul meu Lucilius, nu e 


ni a dori şi a avea. Rezultaţ 
ii Vei chinuj, Sfatul meu 
î Ceva Nâtura] - căci na 

neinfrânţ, Cere ceea ce aşt 


este de ajuns dacă 
orice ne lipseşte. 

ste nicio deosebire 
ul este unul singur: 
nu înseamnă să spui 
tura este îndărătnică, 
eaptă -, ci să ştii că tot 

ceea ce trece dincolo de natural este trecător şi nu 
e necesar. 

Mi-e foame: trebuie să mănânc. Dac 
este țărănească ori aleasă - aceasta 
legătură cu natura; nu e nevoi 


burta, ci să o umple. 


ă însă Pâinea 
Nu are Nicio 


A, 
* ca pâinea să ÎNcânte 


— sau bem din căuşul palmei. 


La orice, Priveşte finalul şi lasă deoparte tot ce 
este inutil. Foamea îşi face simțită prezenţa: iau 
Primul lucru care îmi va cădea în mână; t 
foamea va face să mă mulțumesc cu orice voi 
Cine este flămând nu priveşte nimic cu disp 


Ocmai 
mâna. 
ret. 

Întrebi, aşadar, ce anume mi-a plăcut? Această 
sentință ce mi s-a părut aleasă: „Înțeleptul este cel 
mai harnic căutător de bogății naturale”. 

„Îmi dăruieşti o farfurie goală“, zici tu. „Ce e 
asta? Îmi pregătisem de-acum casetele de bani Şi ine 
gândeam pe ce mări să-mi încep negoţul, ce dări să 


pun în mişcare, ce mărfuri să aduc încoace. Asta e o 
amăgeală: promiţi bogății şi predici sărăcia.“ 

Socoteşti tu oare că e sărac omul căruia nimic 
nu-i lipseşte? „E meritul puterii lui de a răbda“, 
răspunzi, „nu al norocului.“ Aşadar, dacă cineva 
nu-şi poate pierde bogățiile, tu nu-l socoteşti bogat? 
Preferi să ai mult, ori atât cât îți trebuie? 

Cel ce are mult în stăpânire doreşte şi mai mult, 
iar aceasta este dovada că încă nu are destul; cel 
care are destul a atins o stare la care cel bogat nu 
poate ajunge niciodată: capătul dorințelor. Ori 
poate tu nu le socoteşti bogății doar fiindcă nimeni 
nu a fost proscris pentru ele? Fiindcă nimeni nu 
a fost otrăvit de soție ori de fiu? Deoarece sunt la 
adăpost în vreme de război? Şi nu stârnesc tulburări 
în vreme de pace? Fiindcă nu e primejdios să le ai în 
posesie şi nici nu e greu să le administrezi? 

„Numai că nu are multe în stăpânire cel care 
pur şi simplu nu suferă de frig, nu e flămând, nu e 
însetat.“ lupiter nu are mai mult în stăpânire. 

Nu este niciodată puţin ceea ce e dle ajuns şi nu e 
niciodată mult ceea ce nu e de ajuns. După ce i-a 
înfrânt pe Darius şi pe inzi, Alexandru rămâne 


mereu sărac. Nu e pare adevărat? El caută să facă 
noi cuceriri, cercetează mări necunoscute, trimite 

pe ocean flote noi şi parcă voiește să rupă barierele 
lumii. 

Ceea ce îi este naturii de ajuns nu îi este omului 
de ajuns. S-a păsit câte unul care să mai dorească 
ceva după ce a avut totul: atât de mare este orbirea 
minţii şi până-ntr-atât omul îşi uită paşii dintâi, 
odată ce a dobândit un succes. Omul care, cu puțin 
timp mai înainte, era stăpân (nu fără înfruntări) 
peste un colțişor obscur de lume, odată ajuns la 
capătul pământului, este trist că trebuie să se în- 
toarcă străbătând un ținut ce este de-acum al său. 

Banul n-a făcut pe nimeni bogat, ci a trezit doar 
în fiecare o mai mare poftă. Nu întrebi care este 
motivul? Cel ce are mai mult în stăpânire începe să 
poată avea şi mai mult. În sfârşit, numeşte- 


mi pe 
cine voieşti dintre toți cei socotiți deopotri 


vă cu 
Crassus şi Licinus; adu registrul averilor lor şi fă o 
socoteală: cât are şi cât speră să aibă. După mine, 
acesta este sărac. După tine, poate fi sărac. 

Cel care, în schimb, se supune cerințelor naturii, 
nu numai că nu simte sărăcia, dar nici măcar nu se 
teme de ea. Numai că tu ştii că esta toarte greu să-ți 
restrângi propriile tale bogății la limitele impuse de 
natură; tocmai cel pe care l-am Aşezat între limitele 
acestea, şi pe care tu îl socoteşti sărac, 


pânire ceva în plus. 


are în stă- 


Căci bogățiile orbesc mulțimea şi o atrag, dacă 
dintr-o casă ies mulți bani sunători, dacă până şi 
acoperişul este îmbrăcat în aur, dacă sclavii din casă 
sunt puternici la trup ori atrag atenția prin eleganța 
veşmintelor. Fericirea lor este în întregime aşezată 
spre cei ce privesc: în schimb, omul pe care l-am 
scos din rânduiala mulțimii şi a norocului este 
fericit pe dinăuntru. 

Inşii aceştia, numiți în chip fals bogaţi, dar care 
sunt de fapt săraci, care au atât de multe de făcut, 
au bogăție aşa cum spunem noi că avem febră: în 
realitate, febra ne are pe noi. Ar trebui de fapt să 
spunem chiar opusul: l-a prins febra; şi, tot aşa, ar 
trebui să spunem: l-a prins bogăția. 

Sfatul cel mai de seamă pe care voiesc să ţi-l dau 
şi care nu se dă niciodată îndeajuns nimănui este să 
ai veşnic ca unitate de măsură dorințele fireşti: te 
va costa puţin ori chiar nimic să ţi le împlineşti; ai 
numai grijă să nu confunzi viciile cu dorinţele. 

Vrei să ştii pe ce fel de talgere trebuie servită 
mâncarea, cu ce argintărie, de ce tel de slujitori - toți 
la fel şi cu pielea netedă? Firea nu cere altceva decât 
mâncare, 

„Bei, tu, numai din cupe de aur, când ţi-e sete? 

Flămând, vrei doar calcanii, păuni să te desfete?“ 


Foamea nu este defel pretențioasă, îi e de ajuns 
să fie potolită; nu îi pasă câtuşi de puţin în ce chip. 
Nenorocita de necumpătare dă toate aceste chinuri: 
caută o cale de a stârni foamea chiar după ce s-a 
potolit şi nu voieşte să umple burta, ci să o îndese şi 
să facă să se întoarcă setea pe care prima cupă o 
liniştise. De aceea bine spune Horaţiu că setei Puțin 
îi pasă în ce pocal e servită apa ori cu câtă eleganță. 
Dacă tu crezi că este important să te slujească un 
sclav cu părul lung, iar paharnicul să fie strălucitor, 
atunci înseamnă că nu ţi-e sete. 

Între alte daruri mari pe care ni le-a făcut natura 
se numără şi acela de a fi scos din rândul necesi- 
tăților orice moft. Numai ceva inutil îngăduie 
alegerea: „Asta nu-mi convine, cealaltă e prea 
puțin elegantă, asta nu-mi place cum arată“. Cel 
ce a creat universul şi ne-a dat legile vieţii s-a 
îngrijit ca noi să supraviețuim, nu să trăim cu 
mofturi: tot ce ne trebuie pentru a trăi este gata 
şi la îndemână; ne costă însă multe chinuri şi 
suferințe să ne satisfacem dorinţele. 

Să ne folosim, aşadar, de acest mare dar al naturii 
şi să ne gândim că meritul ei cel mai de seamă 


constă în faptul că putem lua fără greutate tot ceea 
ce ne este necesar. 


Rămâi cu bine. 


CUVÂNT 
DUPĂ 


DESPRE SENECA 


4 î.Hr. S-a născut la Cordoba. Familia aparține 
aristocrației romane care s-a mutat în Spania, după a a 
locuit la Pompei. Păstrează totuşi legături puternice cu 
capitala. 


15 d.Hr. La Roma frecventează maeştrii de retorică și 
de filozofie. Printre aceştia, îi amintim pe istoricul Attalus, 
pe neopitagoreicul Sozione, care l-a apropiat de doctrina 
reîncarnării, şi pe oratorul şi filozoful Papirius Fabianus, 
de la care a preluat interesul pentru ştiinţele naturii. 


17 - 31 d.Hr. Sănătatea precară a tânărului Seneca 
(suferea de tulburări de respirație) o determină pe mătuşa 
din partea mamei să-l ia în Egipt, unde soțul, Galeriu, 
îndeplinea funcția de guvernator. La Alexandria, sediu al 
autorității romane, Seneca are posibilitatea să între în 
contact cu Muzeul, care, la momentul respectiv, era cel mai 
important centru de studii şi de cercetare în orice disciplină. 
Acesta este locul cel mai potrivit atât pentru a primi cele 
mai bune îngrijiri medicale, cât şi pentru a se apropia de 
ştiinţe şi filozofie. În timpul acestui sejur scrie opera, care 
s-a pierdut pentru noi, Geografia şi religia Egiptului. 


31 - 41 d.Hr, Seneca este din nou la Roma unde, printr-o 
pregătire retorică şi filozofică de prim rang, se dedică 


avocaturii şi vieții politice, repurtând un succes spectaculos. 
Un discurs pronunțat în calitate de chestor suscită 
resentimentul, dar şi invidia, tânărului împărat Caligula, 
care hotărăşte să-l elimine. Este salvat de o amantă a 
împăratului şi îşi reia activitatea sa. Probabil că din această 
perioadă datează scrierea tratatului De ira (Despre mânie). 
La scurt timp după aceea, Caligula a căzut victimă unei 
conspirații. 


41 - 49 d.Hr. După urcarea pe tronul imperial a destul 
de bătrânului Claudiu, unchiul lui Caligula şi fratele lui 
Germanicus, eroul legiunilor din Nord, Seneca este acuzat 
de adulter cu nepoata împăratului, Iulia Livilla. Prin legile 
de pedepsire a adulterului, De adulferiis coercendis, 
promulgate de Augustus, cei doi presupuşi vinovaţi sunt 
acum la mila suveranului, instigat de soția lui, Valeria 
Messalina. Aceasta era geloasă pe influenţa pe care Iulia 
Livilla o avea asupra unchiului şi nu suporta rolul pe care 
îl îndeplinea Seneca la curte. Iulia Livilla este lăsată să 
ioasă de foame, în timp ce Seneca este trimis în exil pe 
insula Corsica timp de opt ani. Aici, filozoful scrie cele 
ici consolatio (consolaţii), mamei sale Helvia şi lui Polibius, 
E fe lui Claudiu prin intermediul căruia spera să 
i, d aaa e la împărat. Dar s-a apropiat puternic şi 
m pacibirtatea n Ă de ca Aaa d a jel epiului tie de 
extern, Din ace psihologică în fața oricărui Event 
(Das Şti seta ar putea data De constantia sapientis 

spre fermitatea înțeleptului) şi De prouidentia (Despre 

providență). Dar Seneca se pare că s-a apro 
scriind cel puţin cinci din cele opt tragedii care ne-a 
parvenit: Agamemnon, Troienele, Tieste, Hercule Cuprins î 
nebunie, Hercule pe muntele Oeta. Teatrul, de altfel, va 
reprezenta pentru Seneca un fel de laborator de studiu şi 
de experimentare a propriilor teorii psihologice. 


piat şi de teatru, 


49 - 54 d.Hr. Claudiu decide în anul 49 să o execute pe 
Valeria Messalina pentru că l-a insultat prin căsătoria cu 
Gaius Silius, cel mai frumos bărbat din Roma, dar şi un 
mândru opozant al regimului. Principele se căsătoreşte cu 
nepoata Agrippina cea tânără, obligând senatul să aprobe 
o lege specială pentru asta. Agrippina recheamă filozoful 
din Corsica şi îi încredințează educaţia lui Nero, fiul dintr-o 
căsătorie anterioară, pentru care nutreşte ambiţii mari. 
În anul 54, Nero preia puterea la numai 17 ani, după ce 
Claudiu murise în circumstanţe suspecte (probabil otrăvit 
de Agrippina) şi Britanicus (fiul pe care l-a avut bătrânul 
împărat cu Messalina) a fost scos din joc şi apoi otrăvit de 
către Nero. La moartea lui Claudiu, în timp ce Agrippina ii 
dedică ritualul de apoteoză, Seneca scrie Apokolkyn HbosIS, 
satiră puternică a împăratului care tocmai a dispărut. 


54 -62 d.Hr. Această perioadă poate fi divizată în două. 
În primii ani ai domniei lui Nero, urmând indicaţiile 
filozofului şi ale prefectului gărzii pretoriene, Burrus, 
conduce imperiul cu moderație, inteligenţă şi înţelepciune: 
În această primă perioadă putem situa, probabil, tratatul e 
clementia (Despre îngăduință), despre calitățile etico-palitice 


ale împăratului bun şi celelalte trei tragedii, Medeea, Fedra, 
Oedip rege. În a doua perioadă, după asasinarea Agrippinei, 
omorâtă de fiul său în anul 59, situația lui Seneca şi a lui 
Burrus, spectatori neputincioşi ai acelei tragedii, devine 
din ce în ce mai critică. În anul 62 moare şi Burrus, probabil 
otrăvit de Nero, iar lui Seneca nu-i mai rămâne altă opțiune 


decât să se retragă de la curte. 


62 - 65 d.Hr. Filozoful revine la studiile sale. Din aceşti 
ani datează, deşi data exactă este incertă, tratatele De 
tranquillitate animi (Despre liniştea sufletelor), De otio (Despre 
tihnă), De uita beata (Despre viața fericită), De breuitate uitae 
(Despre scurtimea vieții), Epistulae morales ad Lucilium 
(Epistole morale către Lucilius / Scrisorile către Lucilius), dar şi 
De beneficiis (Despre binefaceri) şi Naturales quaestiones 
(Ştiinţele naturii). În anul 65, Seneca primeşte ordin de la 


Nero să-şi pună capăt zilelor, peniru că este suspectat de 
un senator cu tendințe 


participarea la conspirația lui Pison, 
ui. Istoricul Tacit a 


stoice şi un mare opozant al împăratul 
imortalizat această sinucidere (Annales, XV, 63-64). 


„Una dintre gărzile care îl păzeau i-a dat vestea 


condamnării. Seneca a cerut atunci câteva tăblițe pe <a* 
să-şi scrie testamentul, iar la refuzul centurionului, Să 
întors către prieteni şi le-a spus că, în cazul acesta, le va lăsa 
Singura avuție care îi rămăsese, dar şi ceă mai valoroasă - 
moduj lui de viață -, pe care, dacă ei şi l-ar aminti, ar deveni 
renumiţi pentru demnitate morală şi prietenie statornică-” 

DESPRE LUCILIUS 


Seneca dedică Scrisorile tânărului său prieten Gaius 
Lucilius lunior. Diferenţa de vârstă dintre ei nu pare să fi 
fost mare, probabil doar câțiva ani. Lui Lucilius îi dedică 
de asemenea dialogul Despre providență şi tratatul Ştiintele 
naturii în primul veac. 

Lucilius - aşa cum reiese din scrierile lui Seneca - 
fusese mai înainte adept al lui Epicur; scrisorile au rostul 
explicit de a-l modela pe Lucilius ca filozof stoic. Seneca îl 
consideră creația sa, lucrarea sa. Fără a putea fi identificat 
ca Lucillius, epigramist grec din vremea lui Nero, inclus 
în Anthologia Palatina, prietenul lui Seneca era poet. 
Câteva versuri scrise de el sunt citate în Scrisori. 


DESPRE ACEASTĂ EDIȚIE 

